CELEX: 32013R0566
Language: et
Date: 2013-06-18 00:00:00
Title: Komisjoni määrus (EL) nr 566/2013, 18. juuni 2013 , millega muudetakse nõukogu määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) I lisa

19.6.2013   
            
            
               ET
            
            
               Euroopa Liidu Teataja
            
            
               L 167/29
            
         KOMISJONI MÄÄRUS (EL) nr 566/2013,
   18. juuni 2013,
   millega muudetakse nõukogu määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. detsembri 2000. aasta määrust (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades, (1) eriti selle artikli 74 lõiget 1,
   ning arvestades järgmist:
   
               (1)
            
            
               Määruse (EÜ) nr 44/2001 I lisas on loetletud määruse artikli 3 lõikes 2 ja artikli 4 lõikes 2 nimetatud riikide kohtualluvuse eeskirjad.
            
         
               (2)
            
            
               Määruse (EÜ) nr 44/2001 I lisa on mitmel korral muudetud, viimati komisjoni määrusega (EL) nr 156/2012, (2) et ajakohastada siseriikliku kohtualluvuse eeskirju.
            
         
               (3)
            
            
               Poola on komisjoni teavitanud I lisas esitatud loetelusse tehtud täiendavatest muudatustest.
            
         
               (4)
            
            
               Vastavalt Euroopa Ühenduse ja Taani Kuningriigi vahelise kohtualluvust ja kohtuotsuste täitmist tsiviil- ja kaubandusasjades käsitleva lepingu (3) artiklile 2 tuleks käesolevat määrust rahvusvahelise õiguse alusel kohaldada Euroopa Liidu ja Taani vahelistes suhetes.
            
         
               (5)
            
            
               Seepärast tuleks määrust (EÜ) nr 44/2001 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 44/2001 I lisas asendatakse Poolat käsitlev kirje järgmisega:
   
               „—
            
            
               Poolas: tsiviilkohtumenetluse seadustiku (Kodeksu postępowania cywilnego) artikli 1103 lõige 4 ja artikkel 1110, kuivõrd nendega kehtestatakse kohtualluvus üksnes järgmiste asjaolude korral: hageja on Poola kodanik või tema elu- või asukoht või registrijärgne asukoht on Poolas.”
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja aluslepingute kohaselt liikmesriikides vahetult kohaldatav.
      Brüssel, 18. juuni 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 12, 16.1.2001, lk 1.
   
      (2)  ELT L 50, 23.2.2012, lk 3.
   
      (3)  ELT L 299, 16.11.2005, lk 62.